Chotyno tvirtovė
Chotyno tvirtovė (ukr. Хотинська фортеця, lenk. Twierdza w Chocimiu, rumun. Cetatea Hotinului, turk. Hotin Kalesi) – XIII–XVIII a. statytas karinių gynybinių statinių kompleksas Chotyno mieste (Černivcių sritis, Ukraina). Išsidėsčiusi Dniestro upės vingyje, piliavietės kiemas ovalo formos, į jį patenkamą per pietinėje dalyje įrengtą pakeliamą tiltelį. Iškilę bokštai: Pietvakarinis, Komendanto, Rytinis ir Šiaurinis (pats galingiausias ir neprieinamas; buvo planuojama, kad jei priešas užimtų tvirtovę, gynėjai pereitų į jį). Buvo įrengta Šv. Elenos ir Šv. Konstantino cerkvė, Komendanto rūmai bei kareivinės, iškastas šulinys.